**Tэма: «Прытча пра хлеб» паводле Максіма Танка.**

(Час – 2 x 45 хвілін)

**МЭТЫ ЎРОКА**

Вучань:

* акрэслівае месца і ролю хлеба ў жыцці чалавека
* фарміруе ў сябе пачуццё пашаны да хлеба і чалавечай працы
* развівае ўмеласць вуснага выказвання
* інтэрпрэтуе народныя прыказкі і прымаўкі
* разбіраецца ў іншых тэкстах культуры (жывапіс, фільм)

**МЕТАДЫ I ФОРМЫ ПРАЦЫ**

* гутарка з элементамі дыскусіі
* праца з тэкстам
* праца ў малых групах

**НАВУЧАЛЬНЫЯ ДАПАМОЖНІКІ**

* дыск з фільмам
* ксеракопіі карцін
* картачкі з народнымі прыказкамі і прымаўкамі
* картка з фрагментам манаграфіі Уладзіміра Караткевіча «Зямля пад белымі крыламі»
* народны ручнік, хлеб

**ХОД УРОКА**

1. Арганізацыйны момант – прысутнасць, раздача кніжак.
2. Праверка хатняй працы.
3. Увядзенне да навага ўрока.
	1. Адказ вучняў на загадку запісанай настаўнікам на дошцы:

*Стаіць сасна, на сасне лён, на льне жыта.*

 *Стол абрус*  ***хлеб***

1. Запісанне тэмы ўрока (пад тэмай вучні запісваюць загадку разам з адказам, настаўнік на століку каля дошкі выкладае на народным ручніку хлеб).
	1. Адказ вучняў на пытанне: *Што такое хлеб?*

(Прадукт харчавання, які выпякаецца з мукі)

1. Гутарка настаўніка (Калі хлеб з’явіўся на стале ў чалавека?)

Гісторыкі лічаць, што вельмі даўно. Хлебнае зерне стала ежай чалавека больш як 10 тысяч гадоў таму. Спачатку людзі ўжывалі яго сырым, а потым навучыліся раздрабняць і падсмажваць на агні. Каля 8 тысяч гадоў таму з’явілася страва

 з назваю «каша». У глеі высахлага возера знайшлі закамянелы кавалак хлеба, якому прыкладна 6 тысяч гадоў.

Хлеб – наша жыццё. Таму людзі спрадвеку цанілі, бераглі, з любоўю ставіліся да яго. Пацвярджэнне таму – шматлікія творы фальклору, да якіх пяройдзем потым. Павагу да хлеба выказвалі і выказваюць пісьменнікі і мастакі (карціны Кастуся Цвіркі і Міхала Савіцкага). Паважаюць хлеб яшчэ і таму, што ён – добры лекавы сродак і рэкамендуецца пры многіх хваробах.

* 1. Папаўненне гутаркі настаўніка цераз расказчыка сярод вучняў:

Перш за ўсё страва інтэрнацыянальная. Асноваўсяго. Хлеб.Пшанічны, як на поўдні, у нас пякуць рэдка. Беларус любіць чорны хлеб і сумуе па ім, трапіўшы туды, дзе яго няма. Так што хлеб у нас жытні, вельмі духмяны. Пякуць яго на паду, накапусных або кляновых лісцях, а пасля. спрыснутывадою, астывае хлеб пад ручніком, напаўняючы хату найлепшым у свеце пахам. Няма нічога смачней, як адрэзаць гарачую лусту, густа пасаліць яе і з’есці.

Хлеб даставаўся цяжка. Кінуць яго быў смяротны грэх.Абраніўшы, трэ было пядняць кавалак, пацалаваць і сказаць: «Даруй, божухна». Хлеб абагаўлялі.

1. Агляд фрагмента фільма Тамары Саланевіч „Kresowa Ballada”, у якім жанчына вырабляе і пячэ хлеб.
	1. Абмеркаванне кадраў фільма:

- якія часы адлюстроўвае фільм?

- якую сімволіку вы прыкмецілі?

- што вас тут зацікавіла?

* 1. Запісанне вучнямі адказаў на пытанні.
1. Абмеркаванне карцін Міколы Савіцкага
2. Праца з тэкстам «Прытча пра хлеб» Максіма Танка.
	1. Паясненне жанру прытча: невялікі іншасказальны твор павучальнага характару; пад звычайным апавяданнем хаваецца «іншая мудрасць і навука».
	2. Узорнае чытанне тэксту верша настаўнікам.
	3. Чытанне ўголас верша вучнямі.
	4. Паясненне незразумелых слоў.

*Якія незразумелыя словы сустрэліся ў творы?* (супольнае паясненне)

**Дзірван** – неўзараная зямля, **луста** – адрэзаны кавалак хлеба.

* 1. Вусныя адказы вучняў на пытанні да тэксту:

***Колькі ў творы галоўных герояў?***

 Два – Вандроўнік і Хлеб

***На што наракаў Вандроўнік?***

 На мяшок набіты хлебам

***Які чалавек можа вытрасці хлеб з мяшка?***

 Неабачлівы, бяздумны

***Якіх людзей пакараў аўтар у вoбразе Вандроўніка?***

 Неразумных, непрактычных, адарваных ад сваіх каранёў, людзей, якія не

 прывыклі адказваць за свае ўчынкі

***Ці ведае цану хлеба вандроўнік?***

 Не ведае. Каб хлеб з’явіўся на стале неабходна папрацаваць.

***Што ўвасобіў у вобразе Хлеба Максім Танк?***

 Аўтар уславіў народную мудрасць і працавітасць.

***З кім аўтар параўнаў Хлеб?***

 З сябрам, братам

***Чаму вандроўнік вярнуўся, каб пакланіцца да зямлі Хлебу?***

 Вандроўнік зразумеў сваю памылку і вялікі сэнс слоў, што сказаў Хлеб:

 «Цябе нясу я»

 ***Якая ідэя твора?***

 Мы зрэдку думаем пра хлеб. Яго значнасць мы разумеем толькі тады, калі

 хлеба ў нас няма.

 ***Якія вобразы Хлеба і Вандроўніка? – фантастычныя, сімвалічныя ці***

 ***рэальныя?***

 Гэта сімвалічныя вобразы. Вандроўнік сімвалізуе чалавечую бяздумнасць,

 а Хлеб – плён цяжкай працы.

1. Інтэрпрэтацыя народных прыказак і прымавак пра хлеб (запісаць іх у сшыткі) - праца ў малых групах па 2 вучняў.
2. Замацаванне і падвядзенне ўрока.

 ***Сімвалам чаго з’яўляецца хлеб?***

 Сімвалам дабрабыту, чалавечай дабрыні, мерай дастатку.

 ***Чаму хлеб трэба берагчы?***

10.1.Заўвага настаўніка пра патрэбу шанавання хлеба і пра адмоўныя з’явы

ў адносінах да яго.

1. Дамашняе заданне: інтэрпрэтацыя народнага выслоўя – пісьмова ў 4-5 сказах.

 **Ахвотным** – падрыхтаваць рэцэпт стравы з выкарыстаннем хлеба (свежага ці

чэрствага).

1. Рэфлексія:
* На ўроку я зразумеў(ела), што ...
* Мне спадабалася ...
* Я на ўроку працаваў(ала) ...
* З якім настроем пакідаю ўрок?

ДАДАТКОВЫЯ МАТЭРЫЯЛЫ

Лінк да фільма „Kresowa Ballada”: <https://www.youtube.com/watch?v=I-M5hcR9vjw>

(ад 2 мінуты 26 секунды)

**Прыказкі пра хлеб:**

Не той багаты, хто мае срэбра і злата, а той, хто хлеб мае.
Хлеб і вада - няма галада.
Хлеб над усім пануе.
Найсмачнейшы хлеб ад сваёй працы.
Хлеб - усяму галава.
Калі ёсць хлеб і вада, то не бяда.
Лепш хлеб з вадою, як з бядою.

Слова да слова, а хлеб да абеда.

Калі хлеба край, дык і пад елкай рай.

Лепш абысціся без мяса, як без хлеба.

Рукі на мазалях, а ў торбе засохлы акрайчык.

Век пражыла, хлеба з сокам не ела: хлеб ёсць - соку няма, сок ёсць - хлеба няма.

Адзін сноп ці сто коп - хлеба на год.

Хто працаваць рады, той будзе хлебам багаты.

**Карціны**



Кастусь Цвірка - «Хлеб»

Спасылка: <http://istokduhovnosti.ucoz.org/photo/vital_cvirka_narodny_mastak_sssr/karciny/khleb_1982/32-0-640>



Міхал Савіцкі - «Хлеб»

Спасылка: <http://ministrkultury.livejournal.com/355179.html>